ชาบูชิ ... สาขาเซ็นทรัลนครศรีธรรมราช หากเป็นเมื่อก่อน ลูกค้าหนาแน่นจนต้องกดบัตรคิวต่อแถวกัน แต่ปัจจุบันลูกค้าบางตา เมนูบนสายพาน นานๆ จะเวียนเจอสิ่งที่อยากทาน (ต้องอาศัยการสั่งจากพนักงาน) บางจานก็เวียนบนสายพานจนแห้งติดจานเลยทีเดียวครับ

ข้อดีของสาขานี้คือ พนักงานใส่ใจลูกค้าดีครับ จะสอบถามถึงเมนูที่ลูกค้าอยากได้ตลอด ส่วนอาหารที่บาร์ไม่ว่าจะปลาย่าง กุ้งเทมปุระ ซูชิ ก็มีเติมเรื่อยๆ

น้ำซุปต้มยำ ... ยังคงเป็นน้ำซุปที่ส่วนตัวคิดว่าอร่อยที่สุดในบรรดาน้ำซุปที่ชาบูชิมี เนื้อต่างๆ ที่มีให้เลือก เนื้อหมูสไลด์นุ่มๆ ทานอร่อยดี โดยรวมก็ยังทานได้นะครับ ถึงแม้ราคาจะสูง หากใครทานเก่งๆ ก็คุ้มกับเวลา 1 ชม. 15 นาที 